Fil-5 ta' Ottubru 2016, il-75 pajjiż u s-26 organizzazzjoni internazzjonali li ħadu sehem fil-Konferenza ta' Brussell dwar l-Afganistan fil-5 ta' Ottubru 2016 ħarġu stqarrija fejn ġeddew is- sħubija għall-prosperità u l-paċi bejn il-Gvern ta' Unità Nazzjonali tal-Afganistan u l-komunità internazzjonali. Huma ssottolinjaw l- impenn kollettiv tagħhom biex japprofondixxu u jsaħħu l-kooperazzjoni tagħhom biex jiksbu l-awtosuffiċjenza tal-Afganistan fl-għaxar snin ta' trasformazzjoni (2015-2024) u biex joħolqu ambjent politiku, soċjali u ekonomiku li jippermetti lill-Afganistan jikkonsolida l-paċi, is-sigurtà, l-iżvilupp sostenibbli u l-prosperità . Huma nnotaw li kien fit-triq tal-Afganistan lejn stat funzjonanti, responsabbli u dejjem aktar sostenibbli, iżda l-isfidi sostanzjali li għadu qed jiffaċċja l-pajjiż jeħtieġu aktar sforzi biex jissalvagwardjaw dawn il-kisbiet konġunti u jibnu fuqhom. Biex jitrawwem dan il-progress, huma affermaw mill-ġdid l-impenn tagħhom lejn it-tliet pilastri li ġejjin tul l-għaxar snin ta' trasformazzjoni: Il-konsolidazzjoni ta' stat u istituzzjonijiet immexxija mill-Afgani kif deskritt fil-qosor mill-Qafas Nazzjonali għall-Paċi u l-Iżvilupp tal-Afganistan u l-Qafas għall-Awtosuffiċjenza permezz tar-Responsabbiltà Reċiproka (QARR); Appoġġ u finanzjament internazzjonali sostnuti daqs il-livelli attwali jew qrib tagħhom sal-2020 b'effikaċja akbar tal-għajnuna; Appoġġ reġjonali u internazzjonali biex tintemm il-vjolenza, biex jitrawwem l-iżvilupp ekonomiku u tittejjeb il-kooperazzjoni ekonomika reġjonali u għal proċess politiku lejn paċi u rikonċiljazzjoni dejjiema. Il-Konferenza ta' Brussell dwar l-Afganistan, sħubija għall-prosperità u l-paċi: stqarrija tal-parteċipanti Din ir-riżorsa bħalissa hi disponibbli biss bil-lingwa jew il-lingwi li ġejjin: Ara l-paġna tal-laqgħa